Bob Dylan

Bob Dylan (tikrasis vardas Robert Allen Zimmerman, hebrajiškas vardas: Šabtai Zisel ben Avraham, g. 1941 m. gegužės 24 d. Dulutas, Minesota, JAV) – žydų kilmės JAV dainininkas, dainų autorius, poetas ir dailininkas, kuris jau šešis dešimtmečius yra svarbi figūra populiariojoje muzikoje. Nobelio literatūros premijos laureatas (2016 m.).https://www.nobelprize.org/nobel_prizes/literature/laureates/2016/press.html

Didelė dalis žymiausių Dylano darbų buvo sukurti septintajame dešimtmetyje. Daug jo dainų, kaip „Blowin' in the Wind“ ir „The Times They Are a-Changin'“ tapo civilinių teisių judėjimų ir opozicijos Vietnamo karui himnais. Ankstyvųjų Dylano dainų žodžiai buvo įtakoti politikos, filosofijos, socialinių reiškinių ir literatūros, kas neatitiko tuometinės pop muzikos normų. Nuo 1988 metų jis nuolat koncertuoja kartu su besikeičiančia grupe, kas buvo praminta „niekada nesibaigiančiu turu“. Bobas Dylanas yra įtrauktas į Rokenrolo šlovės muziejų, jo įrašai laimėjo Oskarą, auksinį gaublį ir daug Grammy apdovanojimų.http://www.grammy.com/GRAMMY_Awards/Winners/Results.aspx  2004 m. Rolling Stone žurnalo visų laikų populiariausių grupių ir muzikantų sąraše jis užėmė antrą vietą.http://www.rollingstone.com/news/story/5940049/1 Bobo Dylano seneliai iš motinos pusės buvo žydai iš Lietuvos, kurie į JAV atvyko 1902 metais.

 Kilmė ir karjeros pradžia 
Bobo Dylano seneliai iš tėvo pusės – Zigman ir Anna Zimmerman bėgdami nuo antisemitinių pogromų 1905 m. iš Odesos (tuometinė Rusijos imperija, dabar Ukraina) emigravo į JAV, o seneliai iš motinos pusės – Benjamin ir Lybba Edelstein – buvo Lietuvos žydai, į JAV atvykę 1902 m.
Jaunystėje būsima muzikos ikona daug laiko praleido klausydamas radijo – daugiausia bliuzą ir kantri grojančias stotis, o vėliau ir ankstyvąjį rokenrolą. Mokykloje buvo kelių grupių narys: „The Shadow Blasters“, „The Golden Chords“ – grojo Little Richard rokenrolo koverius bei kitas populiarias dainas. 1959 m. Robertas Zimermanas persikėlė į Mineapolį, kur studijavo Minesotos universitete. Studijų metu pradinis susidomėjimas rokenrolu užleido vietą Amerikos folk muzikai. Būtent šiuo metu R. Zimermanas pradėjo pristatinėti save  Bob Dylan. Savo autobiografijoje Bobas Dylanas atskleidė, jog buvo įkvėptas Dylan Thomas poezijos.

 Diskografija 
Bobo Dylano diskografijoje yra 40 studijinių albumų, 16 gyvo garso koncertų albumų, 96 singlai, 29 dainų rinkiniai.

Studijiniai albumai
 Bob Dylan (1962)
 The Freewheelin' Bob Dylan (1963)
 The Times They Are a-Changin''' (1964)
 Another Side of Bob Dylan (1964)
 Bringing It All Back Home (1965)
 Highway 61 Revisited (1965)
 Blonde on Blonde (1966)
 John Wesley Harding (1967)
 Nashville Skyline (1969)
 Self Portrait (1970)
 New Morning (1970)
 Pat Garrett & Billy the Kid (1973)
 Dylan (1973)
 Planet Waves (1974)
 Blood on the Tracks (1975)
 The Basement Tapes (1975)
 Desire (1976)
 Street Legal (1978)
 Slow Train Coming (1979)
 Saved (1980)
 Shot of Love (1981)
 Infidels (1983)
 Empire Burlesque (1985)
 Knocked Out Loaded (1986)
 Down in the Groove (1988)
 Oh Mercy (1989)
 Under the Red Sky (1990)
 Good as I Been to You (1992)
 World Gone Wrong (1993)
 Time Out of Mind (1997)
 Love and Theft (2001)
 Modern Times (2006)
 Together Through Life (2009)
 Christmas in the Heart (2009)
 Tempest (2012)
 Shadows in the Night (2015)
 Fallen Angels (2016)
 Triplicate (2017)
 Rough and Rowdy Ways (2020)
 Shadow Kingdom'' (2023)

 Šaltiniai 

Kategorija:Folko atlikėjai
Kategorija:JAV dainininkai
Kategorija:Amerikos žydai
Kategorija:Nobelio literatūros premijos laureatai